पाएं अपने शहर की ताज़ा ख़बरें और फ्री ई-पेपरडाउनलोड करें
फार्मा शेयरों में जोरदार खरीदारी से शेयर बाजार में बढ़त रही। बुधवार को सेंसेक्स 424 पॉइंट ऊपर 48,677 पर बंद हुआ। इसी तरह निफ्टी भी 121 पॉइंट ऊपर 14,617 पर क्लोज हुआ। सुबह बाजार की शुरुआत अच्छी बढ़त के साथ हुई। सेंसेक्स 315 पॉइंट ऊपर 48,569 पर खुला। कारोबार के दौरान इंडेक्स दिन के सबसे ऊंचे स्तर 48,742 तक भी पहुंचा।
RBI के ऐलान से बाजार में बढ़त को सपोर्ट
रिलायंस सिक्योरिटीज के बिनोद मोदी के मुताबिक बाजार की बढ़त को फाइनेंशियल, IT और फार्मा शेयरों से सपोर्ट मिला। दरअसल, RBI गवर्नर ने कोरोना की दूसरी लहर को देखते हुए लिक्विडिटी सपोर्ट के लिए कई ऐलान किए, जिससे इन सेक्टर्स में निवेशकों ने खरीदारी की।
उन्होंने कहा कि अप्रैल में रिकॉर्ड GST कलेक्शन और फैक्ट्रियों में प्रोडक्शन का डेटा स्थिर रहने से साफ है कि इकोनॉमिक एक्टिविटी पर ज्यादा असर नहीं पड़ा है। ऐसे में निवेशकों को क्वालिटी शेयरों पर फोकस करना चाहिए, जो बाजार के उतार-चढ़ाव के बीच सुरक्षित निवेश साबित हो सकते हैं।
फार्मा और बैंकिंग शेयरों में बढ़त
निवेशकों ने सबसे ज्यादा खरीदारी फार्मा और बैंकिंग के शेयरों में खरीदारी की। फार्मा इंडेक्स में सबसे ज्यादा ल्युपिन का शेयर 13.55% ऊपर बंद हुआ। सन फार्मा का शेयर भी 6% ऊपर बंद हुआ।सेंसेक्स में शामिल 30 में 27 शेयरों में बढ़त रही। कोटक और एक्सिस बैंक के शेयरों में भी 2-2% से ज्यादा की बढ़त रही। बाजार के बड़े शेयरों में शामिल TCS, रिलायंस, SBI, भारती एयरटेल और इंफोसिस में भी बढ़त रही। वहीं, बजाज फाइनेंस का शेयर इंडेक्स में सबसे ज्यादा 1.75% गिरा।
एक्सचेंज पर 1,837 शेयरों में बढ़त
BSE पर 3,112 शेयरों में कारोबार हुआ, जिसमें 1,837 शेयर बढ़त और 1,104 शेयर गिरावट के साथ बंद हुए। एक्सचेंज पर लिस्टेड कंपनियों का टोटल मार्केट कैप भी बढ़कर 208.69 लाख करोड़ रुपए हो गया है, जो कल 206.83 लाख करोड़ रुपए था।
शेयर बाजार के प्रमुख इंडेक्स में सबसे ज्यादा बढ़ने और गिरने वाले शेयरों का हाल...
एशियाई बाजारों में भी उतार-चढ़ाव
अमेरिकी बाजार उतार-चढ़ाव के बाद बंद
मंगलवार को अमेरिकी बाजार उतार-चढ़ाव के साथ बंद हुए थे। डाउ जोंस 0.06% की बढ़त के साथ 19.80 अंक ऊपर 34,133.00 पर बंद हुआ था। हालांकि, नैस्डैक 1.88% की गिरावट के साथ 261.62 अंक नीचे 13,633.50 पर बंद हुआ। S&P 500 इंडेक्स 28.74 पॉइंट ऊपर 4,163.92पर बंद हुआ था। फ्रांस और जर्मनी के बाजार भी गिरावट के साथ बंद हुए थे।
FII और DII डेटा
NSE पर मौजूद प्रोविजनल डेटा के मुताबिक 4 मई को विदेशी संस्थागत निवेशकों (FII) ने 1772 करोड़ रुपए और घरेलू संस्थागत निवेशकों (DII) ने 987 करोड़ रुपए के शेयर खरीदे थे। सोमवार को सेंसेक्स 465 पॉइंट नीचे 48,253 पर बंद हुआ था। हालांकि, निफ्टी 137 अंक नीचे 14,496 पर बंद हुआ था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva bho_Deva hin_Deva mag_Deva hin_Deva zho_Hant eng_Latn